"התיקונים" 53: האייפאד מבלבל את "דה מרקר", ענת קם מבלבלת את "הארץ", "ישראל היום" מבלבל את בועז ביסמוט, נבוכדנצר מבלבל את אריאנה מלמד ועוד בלבולים מהעיתונות העברית
  פרשת ענת קם "הפרקליטות, צה"ל והשב"כ יודיעו מחר לביהמ"ש שהסירו התנגדותם להמשך איסור הפרסום הגורף על הפרשה, שפורסמה בהרחבה בבלוגים ובתקשורת הזרה". כלומר, היה איסור פרסום, שהפרקליטות, צה"ל והשב"כ התנגדו לו, אבל עכשיו הם הסירו את ההתנגדות, אז אפשר להמשיך לאסור את הפרסום. במילים אחרות: אל תתעסקו עם שלילה משולשת אם אתם לא מיומנים בכך, השאירו זאת לאנשי המקצוע.  שומרי החותם של הביטחון לא מבחינים בין עיקר לטפל, ויוסי מלמן לא מבחין בין טפל לתפל (אתר "הארץ", 8.4.10).  ניסים דואק אינו פרקליטה של ענת קם, אלא יועץ התקשורת שלה (אתר "הארץ", 8.4.10).  ולא אני צילמתי את התמונה הזאת של קם ("כלכליסט", 11.4.10).  אחד בתאונה ואחד בשחזור תקלה מתמשכת עם המטוס הפולני (ynet, 11.4.10).  אם לא הבנתם את הטור של בועז ביסמוט בעמוד 2 ("ישראל היום", 11.4.10), הנה עיקריו פעם נוספת בעמוד 5.  לנשיא פולין המנוח יש אמנם אח תאום, אבל זו לא הסיבה להופעה הכפולה שלו בשער אתר "הארץ" (10.4.10), אלא תקלה חוזרת של שכפולים בעמוד הבית, להלן:    אנטישם, אנטישם משפחה, אנטישם האב, אנטיארץ לידה טכנית, צלבי קרס על קברים מוסלמיים הם אנטישמיות, אבל לא בטוח שלזה התכוונו כשדיווחו באתר "הארץ" (11.4.10) על עליה בתקריות אנטישמיות באירופה מאז מבצע עופרת יצוקה.   אגדה של פסח "ורדי לא הלחין את צלילי מקהלת העבדים של נבוקו מתוך נסיון אישי בעבדות במצרים העתיקה", כותבת אריאנה מלמד (ynet, 1.4.10). זה נכון, אבל לא מהסיבה שהיא חושבת: נבוקו הוא המלך הבבלי נבוכדנאצר השני, והאופרה שנושאת את שמו לא עוסקת בגלות מצרים אלא בגלות בבל.  מתיחה של ה-1 באפריל שחר גולן כתב בבלוגו, frgdr.com: "בגלל פורמטי שידור שונים ומגוון פרופורציות במקלטי טלוויזיה, מאוד שכיח לראות על המסך אנשים רזים יותר או שמנים יותר מהרגיל, מאחר שהצילום מעוות כדי להתאים למדיום. בעוד הדבר זמני, עד להיעלמות היחס 4:3 מחיינו, זה משפיע על התפיסה החזותית שלנו בטווח הארוך. כשאנשים מתרגלים לתמונות השגויות פרופורציונליות הללו, הפשרה של היום הופכת לנורמה של מחר, ושגוי הוא הסטנדרט החדש”. גולן הפך בנושא לאחר שהבחין בשער "ידיעות אחרונות" (4.4.10) בהפניה למוסף פסח, שהציגה את השער בפרופורציות מעוותות, ויצר גם גירסה מתוקנת להשכלתו של גרפיקאי העיתון.  גרנדה גרנדה לאטה בכוס ע-נ-קית לפי כתבה מתורגמת ב"ניו יורק מגזין", תקציב הקפה של הוול סטריט גורנל עומד על מאה אלף דולר בשנה. לפי מוסף "הארץ", שפרסם תרגום של הכתבה, מדובר במאה מיליון (26.3.10).  לקנות או לקנות, זו השאלה. מה יעלה יותר? "דה-מרקר" לא משאיר מקום להתלבטות (שער אתר "הארץ", 4.4.10).  ברוסיה הייתי מגיה ברית-המועצות מבקשת למסור כי לצבא האדום אין כל קשר לפצצת המרגמה ששוגרה לשער הנגב (וואלה, 3.4.10).  נשקיני, קית טעות בזיהוי – הוראות הכנה: 1. טול חבר קונגרס שמבקר בעזה ושנה את מינו מזכר לנקבה. 2. שנה את שמו מקית לקיית, כדי שיתאים לשינוי מהסעיף הקודם. 3. אל תשכח לטעות בקרדיט למקור הידיעה.  טעות בזיהוי אינסטנט: החלף את תמונת המגיש בתמונת מגיש אחר (עדכון ה-RSS של חדשות 2, 2.4.10).  טעות בזיהוי, הגירסה המביכה: תן לאותו אדם שני שמות משפחה שונים באותה שורה ("דה-מרקר", 1.4.10).  טעות בזיהוי תוצרת חוץ: הפוסט עוסק בדוקטור הו, התמונה היא של גוני דפ ככובען המטורף (LA Times Blogs).  גאוגרפיה פשרה עם ממשל אובמה: לטרון יעבור לצפון (עכבר העיר אונליין).  הפסקת פרסומות מטעמי נוחיות המודעה מנוסחת בלשון זכר, אך היא מיועדת לבני שני המינים.  עריכה/הגהה/האחדה (nrg מעריב, 3.4.10)  במומם פוסלים בטור שעבר ("תיקונים" 52) המלצנו על כתבה בתוכנית "מה קורה", שעסקה בשגיאות דקדוקיות בשירים. המתקנים טעו בעצמם, כשהשתמשו בלשון נקבה לזמרים זכרים, דיווחו לנו הקוראים אלעד ליפשיץ, אלירם חקלאי ושחר גולן, שאף הכין איור שמציג את השגיאות.  החומה הצינית: מודעות מתנגשות בכתבות כתבה על הרעלת כלבים היא המקום האחרון לפרסם בו אוכל לכלבים (ynet, 2.4.10).  יונתן כ שב מחופשתו והוא נותן בראש: "יובל דרור כתב ("העין השביעית", 4.4.10) על ראש הממשלה הנהנתן שפרח בשנים 2006-2007, ועל ראש הממשלה החדש-ישן שפורח בישראל בשנתיים האחרונות. אלא שפריחתו של הראשון (אהוד אולמרט) נמשכה כמעט שלוש שנים, עד מארס 2009, ואילו פריחתו של השני (בנימין נתניהו) היא בסך הכל בת כשנה".  התיקונים הגיעו מויטלי מיזיריצקי, דן גפן, רפי מן, יוגב קריגר, אלעד ליפשיץ, אלירם חקלאי, שחר גולן, אורן פרסיקו, אביב שרון, יאיר דקל, Tomim 770, "כשל", גיל הורנונג, עומר ון קלוטן, "מזבלה", שחף קרבט ב-BLIST, אהוד קינן, שוקי טאוסיג, רועי רוטמן, אסף צימרינג, אפי פוקס ויונתן כ. איור פרעה: גף דאהל, cc-by-sa איור מצפן: Brosen, רשיון cc-by-sa צילום כוס קפה ענקית: Mykl Roventine, רשיון cc-by נתקלתם בטעויות מעניינות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.